Σταύρος Τορνές

Ο Σταύρος Τορνές ήταν Έλληνας σκηνοθέτης του κινηματογράφου.

Βιογραφία
Ο Σταύρος Τορνές γεννήθηκε το 1932 στην Αθήνα. Σπούδασε στη σχολή Ιωαννίδη το 1957 και εργάστηκε ως βοηθός σκηνοθέτη αλλά και ως ηθοποιός σε ταινίες της δεκαετίας του '50.

Το 1967 σκηνοθέτησε την πρώτη του μικρού μήκους ταινία "Θηραϊκός όρθρος" μαζί με τον Κώστα Σφήκα.

Την περίοδο της δικτατορίας πηγαίνει στην Ιταλία  όπου συμμετείχε σε ομάδα εξόριστων αγωνιζόμενος ενάντια στη στρατιωτική χούντα.

Το 1973 επισκέπτεται κρυφά την Ελλάδα και γυρίζει το ντοκιμαντέρ Φοιτητές.

Στην Ιταλία (Ρώμη) εμφανίζεται σε πολλές ταινίες, όπως τις Άνθρωποι εναντίον ανθρώπων και Ο Χριστός σταμάτησε στο Έμπολι του Φραντσέσκο Ρόσι, Αλονζανφάν των αδελφών Ταβιάνι, ltalia anno zero του Ρομπέρτο Ροσελίνι. Αξίζει να σημειωθεί ότι στην τηλεταινία Ναυσικά της Ανιές Βαρντά έχει τον πρωταγωνιστικό ρόλο.

Παράλληλα ασχολείται με τη ζωγραφική.

Μετά τη πτώση της δικτατορίας επιστρέφει στην Ελλάδα και γυρίζει την ταινία Μπαλαμός που συμμετέχει στο Φεστιβάλ Κινηματογράφου Θεσσαλονίκης 1982.

Με συν σεναριογράφο την Charlotte van Gelder, σκηνοθέτησε επίσης και τις ταινίες Καρκαλού, Nτανίλο τρέλες, Ένας ερωδιός για τη Γερμανία.

Απεβίωσε τον Ιούλιο του 1988 και κηδεύτηκε στο Νεκροταφείο της Καισαριανής. Στην κηδεία του είχε παραστεί ο Μάνος Χατζιδάκις.

Φιλμογραφία

1987 Eνας Eρωδιός για τη Γερμανία
1986 Ντανίλο Τρέλες: Ο Φημισμένος Ανδαλουσιανός Μουσικός 
1984 Kαρκαλού
1983 Πλατεία Ιπποδαμείας
1982 Μπαλαμός
1982 Με το Νίκο Καββαδία
1982 Φανταστικό Ρεπορτάζ για ένα Θεσσαλικό Άλογο
1979 Eξωπραγματικό
1977 Κοάττι
1976 Aντίο Ανατολή
1973 Studenti
1967 Θηραϊκός Όρθρος
1964 Κυκλάδες
1963 Mυκήναι

Ως ηθοποιός

 1959 Η λίμνη των στεναγμών
 1962 Ουρανός
 1965 Το μπλόκο
 1968 Ανοιχτή επιστολή
 1968 Κιέριον
 1970 Many wars ago
 1972 Υπόθεση Ματέι
 1973 Θέλουμε τους κολονέλους
 1974 Αλονζανφάν
 1974 Καρτέσιος
 1979 Ο Χριστός σταμάτησε στο Έμπολι
 1980 Η πόλη των γυναικών
 1983 Η παρεξήγηση
 1985 Βαριετέ
 1985 Τόπος

Αφιερώματα 
Το 2001, στο 42ο Φεστιβάλ Κινηματογράφου Θεσσαλονίκης, έγινε αναδρομή στο έργο του Τορνέ με τίτλο Σταύρος Τορνές: Ο μάγος της φυλής.

Εξωτερικές πηγές 
Σταύρος Τορνές: 42ο Φεστιβάλ Κινηματογράφου Θεσσαλονίκης / επιμέλεια Ηλίας Κανέλλης, Σταύρος Καπλανίδης · κείμενα Συλλογικό έργο. - Αθήνα : Εκδόσεις Καστανιώτη, 2001.

Παραπομπές 

Έλληνες σκηνοθέτες
Έλληνες σεναριογράφοι